Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: épület, műtárgy, építménytervezés, kivitelezés” szakterületeken is, holott e szakmában csak kőműves szakmunkásbizonyítvánnyal rendelkezik, pedig az igazságügyi szakértőkről szóló 53/1993. (IV. 2.) Korm. rendelet (a továbbiakban:
Paragraph Index: 366

épület, műtárgy, építménytervezés, kivitelezés” szakterületeken is, holott e szakmában csak kőműves szakmunkásbizonyítvánnyal rendelkezik, pedig az igazságügyi szakértőkről szóló 53/1993. (IV. 2.) Korm. rendelet (a továbbiakban: Korm. rendelet) szerint e szakterületen már felsőfokú végzettség szükséges. Tekintettel arra, hogy a panaszban közöltek alapján felmerülhet a tisztességes eljáráshoz való alkotmányos jog sérelmének közvetlen veszélye más eljárásokban is, az állampolgári jogok országgyűlési biztosa hivatalból vizsgálatot indított. Figyelemmel azonban az 1993. évi LIX. törvény 16. § (1) bekezdésében és 29. §-a (1) bekezdésében foglaltakra, a vizsgálat nem terjedt ki a bíróságok elnökeinek a szakértő kinevezéséről hozott korábbi döntéseire, továbbá a szakértőnek a bíróság előtti működésére, hanem kizárólag az igazságügy-miniszternek a szakértői névjegyzékkel kapcsolatos döntéseire. A vizsgálat megállapította, hogy a szakértő szakértői jogosultsága már 1983 óta kiterjedt az építészet szakterületre, amely a tervezést részterületként magába foglalja. Az igazságügyi szakértői névjegyzékbe történő felvétel szakmai képesítési követelményeit az új Korm. rendelet egyértelműen meghatározta. A hatálybalépése előtt szerzett szakértői 2000/88/II. szám jogosultságra nézve azonban átmeneti rendelkezést nem tartalmazott, hanem a korábban kinevezett szakértők automatikus névjegyzékbe vételét rendelte el, tehát nem volt lehetőség az alacsonyabb képzettségűeknek a névjegyzékből való törlésére. Ezzel szemben a tervező- és szakértő mérnökök, valamint építészek szakmai kamaráiról szóló 1996. évi LVIII. tv. már a középfokú végzettségűek ilyen működését is korlátozta. A jogszabályok összhangját meg kell teremteni, mert az igazságszolgáltatásba vetett bizalom kiemelkedő alkotmányos értéke miatt is elengedhetetlen, hogy az igazságügyi szakértők képesítésére legalább ugyanolyan szigorú szabályok vonatkozzanak, mint a szakértőkre általában. Tekintettel arra, hogy az igazságügyi szakértői névjegyzékben szereplők más — pl. közigazgatási — hatósági döntések megalapozásában is közreműködnek, jelentős jogbiztonsági tényező, hogy az állam milyen garanciát nyújt e szakértők működési feltételeinek szabályozásával. Természetesen a rendezés során figyelemmel kell lenni a már működő szakértők munkához való jogára is, de az igazságügyi szakértői tevékenység közérdekű jellege alapján e jog alkotmányosan korlátozható. Az országgyűlési biztos ajánlásában kérte az igazságügy-minisztert, hogy az igazságügyi szakértőkre vonatkozó törvényjavaslat-tervezetét mielőbb készítsék el úgy, hogy az a szükséges átmeneti — a meglévő jogosultságok felülvizsgálatát rendező — szabályokat is tartalmazza. Az országgyűlési biztos kérése alapján az igazságügy-miniszter által lefolytatott vizsgálat azt is megállapította, hogy

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes